ตั้ง"อานันท์"นั่งประธาน คกก.ประสานงานองค์กรอิสระมาบตาพุด
&nbsp;ครม. ตั้ง"อานันท์"นั่งประธาน คกก.ประสานงานองค์กรอิสระมาบตาพุด ขีดเส้น 60 วันต้องให้ความเห็นครงการที่ต้องผ่านมาตรา 67 วรรค 2 ได้
19 ม.ค. 2553

ครม. ตั้ง"อานันท์"นั่งประธาน คกก.ประสานงานองค์กรอิสระมาบตาพุด ขีดเส้น 60 วันต้องให้ความเห็นครงการที่ต้องผ่านมาตรา 67 วรรค 2 ได้
นายอภิสิทธิ์ เวชชาชีวะ นายกรัฐมนตรี กล่าวว่า ที่ประชุมคณะรัฐมนตรี มีมติตั้งคณะกรรมการประสานงานองค์กรอิสระมาบตาพุด โดยมีอานันท์ ปัญญารชุน ประธานคณะกรรมการ 4 ฝ่าย เป็นประธาน พร้อมกรรมการชุดเดิม ยกเว้นนายกอร์ปศักดิ์ สภาวสุ เลขาธิการนายกรัฐมนตรี ให้เลขาธิการคณะกรรมการกฤษฎีกามาแทน โดยกรรมการชุดนี้จะทำงานทันที และภายใน 60 วัน ต้องสามารถให้ความเห็นโครงการที่ต้องผ่านมาตรา 67 วรรค 2 ได้        ทั้งนี้ นายชาญชัย ชัยรุ่งเรือง รมว.อุตสาหกรรม จะนัดประธานองค์การส่งเสริมการค้าต่างประเทศของญี่ปุ่น หรือ เจโทร มาชี้แจงทำความเข้าใจอีกครั้ง ซึ่งส่วนตัวยินดีหารือ เพื่อให้เกิดความกระจ่าง เพราะเห็นใจต่างชาติที่มีความลำบากในการติดตามข้อกฎหมาย        นายกรัฐมนตรี ยังกล่าวว่า ได้สั่งการให้ธนาคารแห่งประเทศไทย ดูแลกรณีเงินบาทแข็งค่าเกิน 33 บาทต่อดอลล่าห์สหรัฐฯ เพื่อไม่ให้แข็งค่ามากกว่านี้